
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1535 


10 Δεκεμβρίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παροχή δωρεάν μετοχών του Δημοσίου σε κάθε ιδιώ¬ 
τη (μη θεσμικό) επενδυτή, που θα αποκτήσει μετο¬ 
χές της Δ.Ε.Η. Α.Ε., κατά τη δημόσια εγγραφή και 


την ιδιωτική τοποθέτηση. 1 

Καθορισμός αποζημίωσης μελών Επιτροπής Εισήγη¬ 
σης για την Ανάθεση Έργων του Οργανισμού Ερ¬ 
γατικής Κατοικίας (ΟΕΚ). 2 


Καθορισμός αποζημίωσης των μελών της Επιτροπής 
Μελέτης και Υποστήριξης στον τομέα της οδικής 
κυκλοφορίας (τεχνολογία οχημάτων και περιβάλ¬ 
λον), στο πλαίσιο της προετοιμασίας και διεξαγω¬ 
γής της Προεδρίας της Ε.Ε. από την Ελλάδα κατά 


το α'εξάμηνο του 2003. 3 

Σύσταση και συγκρότηση Επιτροπής οριστικής παρα¬ 
λαβής του ακινήτου του Εκπαιδευτικού Κέντρου 
του Οργανισμού Επαγγελματικής Εκπαίδευσης και 

Κατάρτισης. 4 

Μερική άρση άδειας ίδρυσης και λειτουργίας Ιδιωτι¬ 
κού Τεχνικού Επαγγελματικού Εκπαιδευτηρίου.... 5 

Έγκριση τροποποίησης και συμπλήρωσης Κανονισμού 
Εσωτερικής Υπηρεσίας του Γενικού Οργανισμού 
Εγγείων Βελτιώσεων Πεδ. Θεσ/νίκης - Λαγκαδά.... 6 


ΑΠΟΦΑΣΕΙ Σ 

Αριθ.οικ. 2/70321/0025 (1) 

Παροχή δωρεάν μετοχών του Δημοσίου σε κάθε ιδιώτη 
(μη θεσμικό) επενδυτή, που θα αποκτήσει μετοχές της 
Δ.Ε.Η. Α.Ε., κατά τη δημόσια εγγραφή και την ιδιωτική 
τοποθέτηση. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 3 του άρθρου 9 του Ν. 2819/ 
2000 «Ίδρυση Εταιρείας “Ολυμπιακό Χωριό Α.Ε.”, προ¬ 
στασία Ολυμπιακών Συμβόλων και Σημάτων και άλλες 
διατάξεις» (ΦΕΚ 84/Α715.3.2000). 

2. Την 5/14.11.2002 απόφαση της Διϋπουργικής Επι¬ 
τροπής Αποκρατικοποιήσεων. 


3. Την 1100383/1330/Α0006/31.10.2001 απόφαση του 
Πρωθυπουργού και του Υπουργού Οικονομικών «Καθο¬ 
ρισμός αρμοδιοτήτων των Υφυπουργών Οικονομικών» 
(ΦΕΚ 1485/Β731.10.01), αποφασίζουμε: 

Σε κάθε ιδιώτη (μη θεσμικό) επενδυτή, που θα αποκτή¬ 
σει μετοχές της Δ.Ε.Η. Α.Ε., κατά τη δημόσια εγγραφή και 
την ιδιωτική τοποθέτηση και θα εξακολουθεί να τις κατέ¬ 
χει για περίοδο έξι (6) μηνών και δώδεκα (12) μηνών, αντί¬ 
στοιχα, από την ημερομηνία καταχώρισης της μεταβίβα¬ 
σης των μετοχών στο Κεντρικό Αποθετήριο Αξιών, το 
Ελληνικό Δημόσιο θα παρέχει μία (1) δωρεάν μετοχή για 
κάθε δέκα (10) κατεχόμενες κατά τα ανωτέρω μετοχές και 
μέχρι διακόσιες (200) συνολικά δωρεάν μετοχές ανά 
επενδυτή. 

Από τις διατάξεις της παρούσας δεν προκαλείται δαπά¬ 
νη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Δεκεμβρίου 2002 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 
-♦- 

Αριθ. 2/62538/0022 (2) 

Καθορισμός αποζημίωσης μελών Επιτροπής Εισήγησης 
για την Ανάθεση Έργων του Οργανισμού Εργατικής 
Κατοικίας (ΟΕΚ). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν.Δ. 2936/54 «περί ιδρύσεως Αυτόνομου Οργα¬ 
νισμού Εργατικής Κατοικίας», όπως τροποποιήθηκε με¬ 
ταγενέστερα (ΦΕΚ 195/Α/24.8.54). 

β) Του άρθρου 19 του Ν. 2470/97 (ΦΕΚ40/Α/97). 

γ) Των άρθρων 17, 18 και του Π.Δ. 609/85 (ΦΕΚ 223/Α/ 
31.12.85). 

δ) Του Π.Δ. 295/87 (ΦΕΚ 146/Α/87). 

ε) Του άρθρου 1 παρ. 2α του Ν. 2469/97 (ΦΕΚ 38/Α'/ 
14.3.97), το οποίο αντικατέστησε το πρώτο εδάφιο της 
παρ. 2 του άρθρου 29Α στο Ν. 1558/85 (ΦΕΚ 137/Α/85) 
όπως προστέθηκε με το άρθρο 27 του Ν. 2081/92 (ΦΕΚ 
154/Α/92). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


στ) Του άρθρου 40 του Ν. 849/78 (ΦΕΚ232/Α/78), όπως 
συμπληρώθηκε με το άρθρο 8 του Ν. 2129/93 (ΦΕΚ 
57/Α/93). 

2. Το γεγονός ότι από την απόφαση αυτή προκαλείται 
δαπάνη ύψους 5.400,00 Ευρώ περίπου για το τρέχον οι¬ 
κονομικό έτος και 21.600,00 Ευρώ για καθένα από τα επό¬ 
μενα πέντε (5) τουλάχιστον οικονομικά έτη. 

Η παραπάνω δαπάνη θα καλυφθεί από τις πιστώσεις 
που έχουν προβλεφθεί στον ΚΑΕ 0264 «Αποζημίωση για 
συμμετοχή σε Συμβούλια και Επιτροπές» ύψους 
234.776,23 Ευρώ στον προϋπολογισμό του ΟΕΚ, οικ. 
έτους 2002 και από τον ίδιο Κ.Α.Ε. για τα επόμενα πέντε 
(5) έτη και από τα ίδια έσοδα του Ο.Ε.Κ. 

3. Τα έγγραφα 29492/5111/18.9.2002 και 30637/5674/ 
21.10.02 μετά οποία μας διαβιβάστηκαν η 12/28.3.02 και 
38/10.10.02 αντίστοιχες αποφάσεις του Δ.Σ. του ΟΕΚ. 

4. Την 2/80345/0004/8.11.99 ΚΥΑ «Μεταβίβαση εξου¬ 
σίας υπογραφής σύμφωνα με το άρθρο 7 παρ. 1 του Ν. 
1943/91», αποφασίζουμε: 

Τροποποιούμε εν μέρει την απόφασή μας 2/16100/ 
0022/22.3.99 ως προς τη Β'παράγραφο και καθορίζουμε 
την μηνιαία αποζημίωση της Επιτροπής Εισήγησης για 
Ανάθεση Έργων του ΟΕΚ σε 200,00 Ευρώ για κάθε υπη¬ 
ρεσιακό και μη υπηρεσιακό μέλος, το Νομικό Σύμβουλο 
και τη Γραμματέα. 

Η ανωτέρω αποζημίωση καταβάλλεται για την πραγμα¬ 
τοποίηση τεσσάρων (4) τουλάχιστον συνεδριάσεων κατά 
μήνα. Τυχόν πραγματοποίηση περισσοτέρων συνεδριά¬ 
σεων δεν δημιουργεί αξίωση για πρόσθετη αποζημίωση. 
Για συμμετοχή σε λιγότερες συνεδριάσεις από τις πραγ- 
ματοποιηθείσες κατά μήνα καταβάλλεται ανάλογη απο¬ 
ζημίωση. 

Κατά τα λοιπά ισχύει η ΚΥΑ 2/16100/0022/22.3.99. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Νοεμβρίου 2002 
Οι Γ ενικοί Γ ραμματείς 
Δημοσιονομικής Πολιτικής 

Υπουργείου Οικονομίας Εργασίας και 

και Οικονομικών Κοινωνικών Ασφαλίσεων 

ΙΩΑΝ. ΚΟΥΣΟΥΛΑΚΟΣ ΙΩΑΝ. ΠΑΝΟΠΟΥΛΟΥ 

-♦- 

Αριθ. 2/68749/0022 (3) 

Καθορισμός αποζημίωσης των μελών της Επιτροπής 
Μελέτης και Υποστήριξης στον τομέα της οδικής κυ¬ 
κλοφορίας (τεχνολογία οχημάτων και περιβάλλον), 
στο πλαίσιο της προετοιμασίας και διεξαγωγής της 
Προεδρίας της Ε.Ε. από την Ελλάδα κατά το α' εξά¬ 
μηνο του 2003. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Του άρθρου 2 του Ν.Δ. 638/70 «Περί ιατρικής εξετά- 
σεωςτων οδηγών αυτοκινήτων κλπ», (όπως τροποποιήθη¬ 
κε με τους Νόμους 771/78, 823/78, 1959/91,2366/95 (άρ¬ 
θρο 8, παράγραφος 5), 2465/97, 2671/98 και 2801/ 2000, 
και 2898/2001 (άρθρο 10, παρ. 10) και ισχύει σήμερα). 


β) Του άρθρου 40 του Ν. 849/78 «Περί παροχής κινή¬ 
τρων δια την ενίσχυσιν της περιφερειακής και οικονομι¬ 
κής αναπτύξεως της Χώρας», όπως συμπληρώθηκε με το 
άρθρο 8του Ν. 2129/93, 

γ) Του άρθρου 29Ατου Ν. 1558/85 «Κυβέρνηση και Κυ¬ 
βερνητικά Όργανα», όπως αυτό προστέθηκε με το άρθρο 
27 του Ν. 2801/92 και αντικαταστάθηκε με την παράγρα¬ 
φο 2ατου άρθρου 1 του Ν. 2469/97, 

δ) Του άρθρου 19 του Ν. 2470/97 «Αναμόρφωση μι¬ 
σθολογίου του προσωπικού της Δημόσιας Διοίκησης και 
άλλες συναφείς διατάξεις» και 

ε) Του άρθρου 13 «Εκπόνηση μελετών από το Υπουρ¬ 
γείο Μεταφορών και Επικοινωνιών»του Ν. 2578/98, όπως 
τροποποιήθηκε με την παράγραφο 1 του άρθρου 10 του 
Ν. 2801/2000 και του άρθρου 48 του Ν. 2963/2001. 

Στ) Του Π.Δ. 293/99 «Οργανισμός του Υπουργείου Με¬ 
ταφορών και Επικοινωνιών». 

2. Τις αποφάσεις με αριθμούς: 

α) 2/80345/0004/8.11.99 Κ.Υ.Α. «Μεταβίβαση εξουσίας 
υπογραφής σύμφωνα με το άρθρο 7 παρ. 1 του Ν. 
1943/91» και 

β) Γ16/36492/1769/28.6.2002 του Υπουργού Μεταφο¬ 
ρών και Επικοινωνιών «Συγκρότηση Επιτροπής Μελέ¬ 
της και Υποστήριξης τομέα της οδικής κυκλοφορίας 
(τεχνολογία οχημάτων και περιβάλλον), στο πλαίσιο της 
προετοιμασίας και διεξαγωγής της Προεδρίας της Ε.Ε. 
από την Ελλάδα κατά το α' εξάμηνο του 2003», όπως 
αυτή συμπληρώθηκε με την Γ16/44679/2142/1.8.2002 
όμοια. 

3. Την ανάγκη καθορισμού αποζημίωσης για τα μέλη 
της παραπάνω επιτροπής. 

4. Το γεγονός ότι από την εφαρμογή των διατάξεων της 
απόφασης αυτής δεν προκαλείται δαπάνη σε βάρος του 
Κρατικού Προϋπολογισμού, καθόσον αυτή θα βαρύνει τις 
πιστώσεις του ειδικού λογαριασμού του Ν.Δ. 638/70, που 
τηρεί το Υπουργείο Μεταφορών και Επικοινωνιών στην 
Εθνική Τράπεζα της Ελλάδος (αριθμ. λογαριασμού 040/ 
541077 - 03), αποφασίζουμε: 

1. Καθορίζουμε μηνιαία αποζημίωση, για τον Αναπλη¬ 
ρωτή Συντονιστή για τα θέματα τεχνολογίας οχημάτων 
που θα τεθούν κατά την Ελληνική Προεδρία και Πρόεδρο 
της επιτροπής, «Μελέτης και Υποστήριξης στον τομέα 
της οδικής κυκλοφορίας (τεχνολογία οχημάτων και περι¬ 
βάλλον, στο πλαίσιο της προετοιμασίας και διεξαγωγής 
της Προεδρίας της Ε.Ε. από την Ελλάδα κατά το α' εξά¬ 
μηνο του 2003», που συστάθηκε με την απόφαση του 
Υπουργού Μεταφορών & Επικοινωνιών με αριθμ. Γ16/ 
36492/1769/28.6.2002, όπως αυτή συμπληρώθηκε με την 
Γ16/44679/2142/1.8.2002 όμοια στο ποσό των €500, για 
κάθε μέλος της επιτροπής στο ποσό των €440 και για το 
γραμματέα αυτής στο ποσό των €350. 

2. Η ανωτέρω αποζημίωση θα καταβληθεί στους δικαι¬ 
ούχους εις ολόκληρο, υπό την προϋπόθεση ότι συμμετεί¬ 
χαν σε τέσσερις (4), τουλάχιστον, συνεδριάσεις το μήνα. 
Σε περίπτωση που συμμετείχαν σε λιγότερες από τέσσε¬ 
ρις (4) συνεδριάσεις, η αποζημίωση μειώνεται αναλογικά 
σε σχέση με το σύνολο των πραγματοποιούμενων μηνιαί¬ 
ων συνεδριάσεων. Ο αριθμός των μηνιαίων συνεδριάσε¬ 
ων, στις οποίες συμμετείχε κάθε δικαιούχος, θα πιστο¬ 
ποιείται με βεβαίωση του Προέδρου της Επιτροπής, στην 
οποία θα αναφέρεται ότι αυτές πραγματοποιήθηκαν 
εκτός του κανονικού ωραρίου εργασίας των δημοσίων 
υπαλλήλων - μελών της επιτροπής. 

3. Το έργο των μελών της παραπάνω Επιτροπής, όπως 
αυτό προσδιορίζεται στην Γ16/36492/1769/28.6.2002 
απόφαση του Υπουργού Μεταφορών & Επικοινωνιών 
όπως αυτή συμπληρώθηκε με την Γ16/44679/2142/ 

1.8.2002 όμοια, θα πιστοποιείται, στο τέλος κάθε μήνα, 
με βεβαίωση του Προέδρου της Επιτροπής Μελέτης και 
Υποστήριξης. 

4. Η προκαλούμενη, από τις διατάξεις της παρούσας 
απόφασης, δαπάνη, θα βαρύνει τις πιστώσεις του προϋ¬ 
πολογισμού εξόδων του ειδικού λογαριασμού αριθμ. 
541077 - 03 (που τηρείτο Υπ. Μ. & Ε. στην Ε.Τ.Ε.) και θα 
ανέλθει: 

α) για το έτος 2002 στο ποσό των τριανταένα χιλιάδων 
εξήντα Ευρώ (€31.060) και 

β) για το έτος 2003 στο ποσό των σαράντα επτά χιλιά¬ 
δων διακοσίων πενήντα Ευρώ (€47.250). 

5. Η ισχύς της παρούσας απόφασης αρχίζει από την 

5.7.2002 και λήγει την 30.9.2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 2002 
Οι Γ ενικοί Γ ραμματείς 
Δημοσιονομικής Πολιτικής 

Υπουργείου Οικονομίας Υπουργείου Μεταφορών 

και Οικονομικών και Επικοινωνιών 

ΙΩΑΝ. ΚΟΥΣΟΥΛΑΚΟΣ ΙΩΑΝ. ΚΩΝΣΤΑΝΤΙΝΙΔΗΣ 

- ♦ - 

Αριθ. Ζ/20675 (4) 

Σύσταση και συγκρότηση Επιτροπής οριστικής παραλα¬ 
βής του ακινήτου του Εκπαιδευτικού Κέντρου του 
Οργανισμού Επαγγελματικής Εκπαίδευσης και Κα¬ 
τάρτισης. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 2009/92 (ΦΕΚ 18 Α'/92) και της 
121/92, Απόφασης ΥΠΕΠΘ (ΦΕΚ371 Β'/92), όπωςτροπο- 
ποιήθηκε και ισχύει. 

2. Την 121/92 (ΦΕΚ 371 τ.Β') απόφαση του Υπουργού 
Υ.Π.Ε.Π.Θ., «Κανονισμός Λειτουργίας του Οργανισμού 
Επαγγελματικής Εκπαίδευσης και Κατάρτισης (Ο.Ε.Ε.Κ.)» 
όπως τροποποιήθηκε και ισχύει. 

3. Το Τεχνικό Δελτίο Έργου 2.3.α, με τίτλο «Εκπαιδευτι¬ 
κό Κέντρο Ο.Ε.Ε.Κ.», σκέλους ΕΤΠΑ, που υποβλήθηκε για 
έγκριση με το Ζ/1007/21.1.99 έγγραφο. 

4. Την Β/Κ2/19250/3.8.99 προκήρυξη δημόσιου μειοδο¬ 
τικού διαγωνισμού για αγορά κτιρίου που θα χρησιμοποι¬ 
ηθεί ως Εκπαιδευτικό Κέντρο του Ο.Ε.Ε.Κ. 

5. Την 35/14.10.2000 (θέμα 3α «Κατακύρωση του απο- 
τέλεσματος του δημόσιου μειοδοτικού διαγωνισμού για 
την αγορά του κτιρίου που θα χρησιμοποιηθεί ως Εκπαι¬ 
δευτικό Κέντρο του Ο.Ε.Ε.Κ.»), απόφαση του Δ.Σ. του 
Ο.Ε.Ε.Κ. 

6. Την ΣΤ1 /3716/15.12.99 απόφαση του Υπουργού Εθνι¬ 
κής Παιδείας και Θρησκευμάτων. 

7. Το 17957/17.12.1999, πωλητήριο συμβόλαιο μεταξύ 
των εταιρειών ΘΕΜΕΛΙΟΔΟΜΗ Α.Ε., ΕΝΤΕΧΝΟΣ Α.Ε., 
ΑΝΑΣΤΗΛΩΤΙΚΗ ΑΤΕ, ΖΗΤΑ ΑΈ. και του Ο.Ε.Ε.Κ. 


8. Τις διατάξεις του άρθρου 58 του Π.Δ. 715/79 (ΦΕΚ 
212/Α'/79) όπως ισχύει, σε συνδυασμό με την παράγραφο 
3του Ν. 2286/1995 (ΦΕΚ 19/Α795). 

9. Την 32/6.11.2002, απόφαση του Δ.Σ. του Ο.Ε.Ε.Κ., 
θέμα 8δ. 

10. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη εις βάρος του κρατικού προ¬ 
ϋπολογισμού, αποφασίζει: 

«Εγκρίνουμε τη σύσταση και συγκρότηση τριμελούς 
Επιτροπής για την οριστική παραλαβή του Εκπαιδευτικού 
Κέντρου του Ο.Ε.Ε.Κ., έργο της οποίας είναι η, κατ’ άρ¬ 
θρο 58 του Π.Δ. 715/1979, οριστική παραλαβή του ακινή¬ 
του του Εκπαιδευτικού Κέντρου του Ο.Ε.Ε.Κ. στην Ν. Ιω¬ 
νία Αττικής. 

Η επιτροπή απαρτίζεται από τους: 

1. Λουκά Ζαχείλα, Προϊστάμενο της Διεύθυνσης Κα¬ 
τάρτισης, ως μέλος. 

2. Παναγιώτη Ναυπλιώτη, Πολιτικό Μηχανικό, υπάλλη¬ 
λο της Ο.Σ.Κ. Α.Ε., ως μέλος. 

3. Παντελή Ζιωτόπουλο, Πολιτικό Μηχανικό, υπάλληλο 
της Κ.Υ. του ΥΠΕΠΘ, Προϊστάμενο του τμήματος Β' της 
ΔΙΠΕΕ, ως πρόεδρο. 

Η ανωτέρω επιτροπή λειτουργεί σύμφωνα με τις διατά¬ 
ξεις περί συλλογικών οργάνων του δημοσίου και για όσο 
χρόνο απαιτηθεί για την ολοκλήρωση του έργου της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 2002 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 
-♦- 

Αριθ. Φ1/357/128179/Δ5 (5) 

Μερική άρση άδειας ίδρυσης και λειτουργίας Ιδιωτικού 
Τεχνικού Επαγγελματικού Εκπαιδευτηρίου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 3 του Ν. 2640/98 (Α' 
206), του άρθρου 111 παρ. 2 του Ν. 1892/90 (Α' 101) και 
του άρθρου 12 παρ. βτου Β.Δ 685/72 (Α' 196). 

2. Την 40/22.3.2001 πράξη του ΠΥΣΔΕ της Δ' Δ/νσης 
ΔΈ. Αθήνας. 

3. Την ΣΤ5/53/31.10.2001 (ΦΕΚ 1484/2001 τ.Β') απόφα¬ 
ση με θέμα «Καθορισμός αρμοδιοτήτων των Υφυπουρ¬ 
γών του ΥΠΕΠΘ», αποφασίζουμε: 

Αίρουμε από τη δημοσίευση της παρούσας απόφασης, 
την άδεια ίδρυσης και λειτουργίας της ειδικότητας Βοη¬ 
θών Βρεφονηπιοκόμων - Παιδοκόμων του Τομέα Υγείας 
και Πρόνοιας, που χορηγήθηκε με την Φ1/70/Δ5/ 
8518/1.9.1999 (Β' 1746) υπουργική απόφαση στην Αικα¬ 
τερίνη Ξυνή του Σοφοκλή επειδή δεν τέθηκε σε λειτουρ¬ 
γία εντός τριετίας από της χορηγήσεως της άδειας ίδρυ¬ 
σης και λειτουργίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Νοεμβρίου 2002 

Ο ΥΦΥΠΟΥΡΓΟΣ 

ΝΙΚΟΣΓΚΕΣΟΥΛΗΣ 

Αριθ. 16761 

( 6 ) 

Μερική έγκριση τροποποίησης και συμπλήρωσης Κανονι¬ 
σμού Εσωτερικής Υπηρεσίας του Γενικού Οργανι¬ 
σμού Εγγείων Βελτιώσεων Πεδ. Θεσ/νίκης-Λαγκαδά. 

ΟΙ ΝΟΜΑΡΧΕΣ 

ΘΕΣΣΑΛΟΝΙΚΗΣ, ΗΜΑΘΙΑΣ, ΠΕΛΛΑΣ ΚΑΙ ΚΙΛΚΙΣ 

Έχοντας υπόψη: 

1. Το άρθρο 17 του Ν.Δ. 3881/58 «Περί Έργων Εγγείων 
Βελτιώσεων». 

2. Τα άρθρα 1,44 & 45 του από 13/9/59 Β.Δ. «ΠερίΟΈ.Β.» 

3. Τις 5121/26.9.91, 847/10.3.95, 1761/24.7.96 & 
17040/14.6.99 αποφάσεις μας που αφορούν την έγκριση 
του ΚΕΥ του ΓΟΕΒ Πεδ. Θεσ/νίκης-Λαγκαδά. 

4. Τις διατάξεις των άρθρων 42 και 45 του ισχύοντος 
Κ.Ε.Υ. 

5. Τις 10/7.6.2002 & 11/20.6.2002 αποφάσειςτουΔ.Σ. με 
θέμα «Τροποποίηση & συμπλήρωση του Κ.Ε.Υ.». 

6. Τη σχετική επί του θέματος θετική εισήγηση της επο- 
πτεύουσας αρχής. 

7. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

1. Εγκρίνουμε τις τροποποιήσεις καισυμπληρώσειςτου 
Κ.Ε.Υ. του ΓΟΕΒ Πεδ. Θεσ/νίκης-Λαγκαδά που έχουν 
αποφασισθεί με τις 10/7.6.2002 & 11/20.6.2002 Πράξεις 
του Δ.Σ., σύμφωνα με το συνημμένο υπόδειγμα που απο¬ 
τελεί αναπόσπαστο τμήμα της παρούσας και οι οποίες 
κρίνονται απαραίτητες για την εύρυθμη λειτουργία του 
Οργανισμού. 


ΤΡΟΠΟΠΟΙΗΣΗ ΚΑΙ ΣΥΜΠΛΗΡΩΣΗ 
ΤΟΥ ΙΣΧΥΟΝΤΟΣ Κ.Ε.Υ. 

(ΚΟΙΝΕΣ ΕΓΚΡΙΤΙΚΕΣ ΑΠΟΦΑΣΕΙΣ ΝΟΜΑΡΧΩΝ ΘΕΣ/ 
ΝΙΚΗΣ, ΗΜΑΘΙΑΣ, ΠΕΛΛΑΣ, ΚΙΛΚΙΣ: 5121/26-9-91, 847/ 
10-3-95, 1761/24-7-96 & 17040/14-6-99). 

ΚΕΦΑΛΑΙΟΝ Α' 

ΔΙΟΙΚΗΣΙΣ ΤΟΥ ΟΡΓΑΝΙΣΜΟΥ 
Άρθρον 2 

Αρμοδιότητες και λειτουργία του Διοικητικού Συμβου¬ 
λίου 

Στην παράγραφο 2 συμπληρώνεται εδάφιο ια, το οποίο 
μεταφέρεται από το άρθρο 5 παρ. 3 εδάφ. ιστ, περίοδος 

β': 

«ια) Αι μετακινήσεις του Προέδρου του Δ.Σ., των μελών 
του Δ.Σ., του Διευθυντού και των υπαλλήλων δι’ εκτέλεσιν 
υπηρεσίας εκτός της περιοχής δικαιοδοσίας του Οργανι¬ 
σμού, πραγματοποιούνται βάσει αποφάσεων του Δ.Σ. Εις 
κατεπειγούσας περιπτώσεις επαρκώς αιτιολογημένος, η 
μετακίνησις των ανωτέρω πραγματοποιείται και εγκρίνε- 
ται εις την πρώτην μετά την μετακίνησιν συνεδρίασιν του 
Δ.Σ.». 

Άρθρον 5 
Διευθυντής 

Παράγραφος 3 εδάφ. ιστ, περ. β': διαγράφεται - μετα- 
φέρεται στο άρθρο 2 παρ. 2 εδ. ια: 

«Αι μετακινήσεις του Προέδρου του Δ.Σ.... συνεδρίασιν 
του Δ.Σ.». 


Αναρίθμηση των εδαφ. ιζ, ιη, ιθ σε ιστ, ιζ, ιη. 

Άρθρον 6 
Υποδιευθυντής 

Παράγραφος 5: διαγράφονται οι λέξεις: 

«... του κλάδου ΠΕ Γεωπονικού». 

Άρθρον 8 

Τμήμα Οικονομικόν ή Τμήμα Β' 

Παράγραφος 2: Το εδάφιο η τροποποιείται ως εξής: 

«η) Η είσπραξιςτωνεσόδωντου Οργανισμού ενεργείται 
ως ορίζεται υπό της σχετικής Νομοθεσίας και δι’ οιωνδή- 
ποτε άλλων τρόπων, δι’ αποφάσεως του Δ.Σ.». 

Το εδάφ. ι διαγράφεται. 

Άρθρον 10 

Τμήμα Λειτουργίας και Αξιοποιήσεως Έργων 

ή Τμήμα Δ' 

Παράγραφος 10: Τροποποιείται ως εξής: 

«10. Η μέριμνα διά την συγκέντρωσιν των απαραιτήτων 
στοιχείων και εν συνεχεία σύνταξιν εκθέσεως επί της 
λειτουργίας των αρδευτικών έργων περιοχής δικαιοδο¬ 
σίας του ΓΟΕΒ, ανά πενταετίαν. Δι’ αποφάσεως του Δ.Σ. 
δύναται εφ’ όσον υπηρεσιακοί ανάγκαι το απαιτούν να 
συνταχθή εις συντομώτερον χρονικόν διάστημα». 

Άρθρον 13 
Τομείς ΓΟΕΒ 

Παράγραφος 3: Διαγράφεται. 

Άρθρον 14 

Γραφείον τ.λ. Γιαννιτσών 

Συμπληρώνεται παράγραφος 2 και η υπάρχουσα 2 ανα- 
ριθμείται σε 3. 

«2. Συνεργάζεται μετά των αρμοδίων Τομέων διά την 
υδροδότησιν των περιοχών, λαμβάνει κατευθύνσεις εκ 
των αρμοδίων Τμημάτων και Τομέων κατά περιοχήν αρ- 
μοδιότητος τούτων εις θέματα συντηρήσεως, λειτουρ¬ 
γίας και διοικήσεως των έργων και αναφέρεται αρμοδίως 
κατά περίπτωσιν». 

Άρθρον 16 

Κατηγορίες - Κλάδοι τακτικού προσωπικού 

Παράγραφος 2 εδαφ. γ: Συμπληρώνεται ως εξής: 

«γ) Τεχνικών υπαλλήλων, ήτις περιλαμβάνει υπαλλή¬ 
λους ειδικότητος Γεωπόνου, Πολιτικού Μηχ/κού, Μηχα- 
νολόγου-Ηλεκτρολόγου ή Μηχανολόγου ή Ηλεκτρολό¬ 
γου Μηχανικού & Μηχανικού Υπολογιστών, Τεχνολογι¬ 
κών Εφαρμογών ειδικότητος Πολιτικού Δομικών έργων, 

Μηχανικού Έργων Υποδομής, Μηχ/γίας . 

συναφούς ειδικότητος». 

ΚΕΦΑΛΑΙΟΝ Γ 
ΠΡΟΣΩΠΙΚΟΝ 

Άρθρον 17 

Σύνθεσις τακτικού προσωπικού 

Τροποποιείται ως εξής: 

Η σύνθεσις του τακτικού προσωπικού κατά κατηγορίαν, 
κλάδον, ειδικότητα και αριθμόν θέσεων ορίζεται ως κα¬ 
τωτέρω: 

ΚΑΤΗΓΟΡΙΑ ΠΕ 

ΚΛΑΔΟΙ ΠΕ Διευθυντής 1 

ΠΕ Υποδιευθυντής 1 

Π Ε Γεωπονικός 9 

ΠΕ Πολιχ. Μηχ/κών 1 

ΠΕ Μηχ/γων-Ηλεκτρ/γων ή 
Μηχ/γων ή Ηλεκτρ/γων 
Μηχ/κών & Μηχ/κών 
Υπολογιστών 3 

Π Ε Διοικητικός 2 

ΠΕ Οικονομικός 2 

ΚΑΤΗΓΟΡΙΑ ΤΕ 

ΚΛΑΔΟΙ Τεχν. Εφαρμογών ειδικότητας: 

ΤΕ Πολιτ. Δομικών Έργων 1 

ΤΕ Μηχ/κού Έργων Υποδομής 1 
ΤΕ Μηχανολογίας 2 

ΤΕ Ηλεκτρολογίας 2 

ΚΑΤΗΓΟΡΙΑ ΤΕ 
ΚΛΑΔΟΙ 

ΤΕ Ηλεκτρονικής 2 

ΤΕ Τοπογράφων 1 

ΤΕ Γεωπονίας 4 

ΤΕ Λογιστικός 4 

ΚΑΤΗΓΟΡΙΑ ΔΕ 
ΚΛΑΔΟΙ 

ΔΕ Διοικητικός 11 

ΔΕ Λογιστικός 2 

ΔΕ Τεχν. Σχεδιαστών 2 

ΔΕ Γεωργικός (Γεωργοτεχνιτών) 2 
ΔΕ Ηλεκτροτεχνιτών αντλιοστα¬ 
σίων ή τεχνικών ηλεκτρολογίας 11 

ΚΑΤΗΓΟΡΙΑ ΔΕ 
ΚΛΑΔΟΙ 

ΔΕ Χειριστών χωματουργικών & 


ανυψωτικών μηχ/των 6 

ΔΕ Μηχανοτεχνιτών ή πρακτικών 
μηχ/κών-συντη ρητών ή τεχνικών 
μηχανολογίας 3 

ΔΕ Οδηγών αυτοκινήτου 2 

ΚΑΤΗΓΟΡΙΑ ΥΕ 
ΚΛΑΔΟΙ 

ΥΕ Κλητήρων 1 

Σύνολον 74 

ΠΡΟΣΩΡΙΝΑΙ ΘΕΣΕΙΣ 

ΚΛΑΔΟΙ ΔΕ Οδηγών αυτοκινήτου 1 

ΓΕΝΙΚΟΝ ΣΥΝΟΛΟΝ ΘΕΣΕΩΝ 75 


Άρθρον 18 
Οργανικοί θέσεις 

Τροποποιείται ως εξής: 

«Αι οργανικοί θέσεις και η κατανομή του τακτικού προ¬ 
σωπικού του Οργανισμού ορίζονται ως ακολούθως: 

Α. ΚΕΝΤΡΙΚΗ ΥΠΗΡΕΣΙΑ 

1. Μία (1) θέσις Διευθυντού της κατηγορίας ΠΕ με βαθ¬ 
μό Διευθυντού. 

2. Μία (1) θέσις Υποδιευθυντού της κατηγορίας ΠΕ με 
βαθμό Α'. 

3. Θέσεις Διοικητικού Τμήματος (Α') 

α) Μία (1) θέσις Προϊσταμένου του Τμήματος, της κα¬ 
τηγορίας ΠΕ Διοικητικού με βαθμό Α'. 

β) Μία (1) θέσις Διοικητικού της κατηγορίας ΠΕ Διοικη¬ 
τικού με βαθμό Δ' έως Α'. 


γ) Τέσσερις (4) θέσεις Διοικητικών της κατηγορίας ΔΕ 
Διοικητικού με βαθμό Δ' έως Α'. 

δ) Δύο (2) θέσεις Οδηγών αυτοκινήτου της κατηγορίας 
ΔΕ της αυτής ειδικότητος με βαθμό Δ' έως Α'. 

ε) Μία (1) θέσις Κλητήρα της κατηγορίας ΥΕ Κλητήρων 
με βαθμό Ε' έως Β'. 

4. Θέσεις Οικονομικού Τμήματος (Β') 

α) Μία (1) θέσις Προϊσταμένου του Τμήματος, της κα¬ 
τηγορίας ΠΕ Οικονομικού με βαθμό Α'. 

β) Μία (1) θέσις Οικονομικού της κατηγορίας ΠΕ Οικο¬ 
νομικού με βαθμό Δ' έως Α'. 

γ) Τέσσερις (4) θέσεις Λογιστικών της κατηγορίας ΤΕ 
Λογιστικού με βαθμό Δ' έως Α'. 

δ) Δύο (2) θέσεις Λογιστικών της κατηγορίας ΔΕ Λογι¬ 
στικού με βαθμό Δ' έως Α'. 

5. Θέσεις Τμήματος Συντηρήσεως & Συμπληρώσεως 
Έργων (Γ'). 

α) Μία (1) θέσις Προϊσταμένου του Τμήματος, της κα¬ 
τηγορίας ΠΕ Γεωπονικού με βαθμό Α'. 

β) Μία (1) θέσις Πολιτικού Μηχανικού της κατηγορίας 
ΠΕ Πολιτικών Μηχανικών με βαθμό Δ' έως Α'. 

γ) Μία (1) θέσις Μηχανικού Έργων Υποδομής της κατη¬ 
γορίας ΤΕ Μηχανικών Έργων Υποδομής με βαθμό Δ' έως 
Α'. 

δ) Μία (1) θέσις Διοικητικού της κατηγορίας ΔΕ Διοικη¬ 
τικού με βαθμό Δ' έως Α'. 

6. Θέσεις Τμήματος Λειτουργίας & Αξιοποιήσεως Έρ¬ 
γων (Δ'). 

α) Μία (1) θέσις Προϊσταμένου του Τμήματος, της κα¬ 
τηγορίας ΠΕ Γ εωπονικού με βαθμό Α'. 

β) Μία (1) θέσις Γεωπόνου της κατηγορίας ΠΕ Γεωπονι- 
κού με βαθμό Δ' έως Α'. 

γ) Μία (1) θέσις Τοπογράφου της κατηγορίας ΤΕ τε- 
χνολ. Εφαρμογών ειδικότητος Τοπογράφων με βαθμό Δ' 
έως Α'. 

δ) Δύο (2) θέσεις Σχεδιαστώντης κατηγορίας ΔΕ Τεχνι¬ 
κού Σχεδιαστών με βαθμό Δ' έως Α'. 

ε) Μία (1) θέσις Διοικητικού της κατηγορίας ΔΕ Διοικη¬ 
τικού με βαθμό Δ' έως Α'. 

στ) Μία (1) θέσις Τεχνολόγου Γεωπονίας της κατηγο¬ 
ρίας ΤΕ της αυτής ειδικότητος με βαθμό Δ' έως Α'. 

7. Θέσεις Τμήματος Μηχανολογικού (Ε') 

α) Μία (1) θέσις Προϊσταμένου του Τμήματος, της κα¬ 
τηγορίας ΠΕ Μηχ/γων-Ηλεκτρ/γων ή Μηχανολόγων ή 
Ηλεκτρολόγων Μηχανικών με βαθμό Α'. 

β) Μία (1) θέσις Μηχ/γου-Ηλεκτρ/γου ή Μηχανολόγου ή 
Ηλεκτρολόγου Μηχανικού της κατηγορίας ΠΕ της αυτής 
ειδικότητος με βαθμό Δ' έως Α'. 

γ) Μία (1) θέσις Μηχανολόγου της κατηγορίας ΤΕ ειδι- 
κότητος Μηχανολογίας με βαθμό Δ' έως Α'. 

δ) Μία (1) θέσις Ηλεκτρολόγου της κατηγορίας ΤΕ ειδι- 
κότητος Ηλεκτρολογίας με βαθμό Δ' έως Α'. 

ε) Μία (1) θέσις Διοικητικού της κατηγορίας ΔΕ Διοικη¬ 
τικού με βαθμό Δ' έως Α'. 

Β. ΠΕΡΙΦΕΡΕΙΑΚΗ ΥΠΗΡΕΣΙΑ 

8. Θέσεις Τομέως Λαγκαδά 

α) Μία (1) θέσις Προϊσταμένου του Τομέως, της κατη¬ 
γορίας ΠΕ Γ εωπονικού με βαθμό Α'. 

β) Μία (1) θέσις Τεχνολόγου Γεωπονίας της κατηγορίας 
ΤΕ της αυτής ειδικότητος με βαθμό Δ' έως Α'. 

γ) Μία (1) θέσις Διοικητικού της κατηγορίας ΔΕ Διοικη¬ 
τικού με βαθμό Δ' έως Α'. 

9. Θέσεις Τομέως Αξιού 

α) Μία (1) θέσις Προϊσταμένου του Τομέως, κατηγορίας 
ΠΕ Γεωπονικού με βαθμό Α'. 

β) Μία (1) θέσις Γεωπόνου της κατηγορίας ΠΕ Γεωπονι¬ 
κού με βαθμό Δ' έως Α'. 

γ) Μία (1) θέσις Πολιτικού Δομικών Έργων της κατηγο¬ 
ρίας ΤΕ Πολιτικών Δομικών Έργων με βαθμό Δ' έως Α'. 

δ) Μία (1) θέσις Διοικητικού της κατηγορίας ΔΕ Διοικη¬ 
τικού με βαθμό Δ' έως Α'. 

ε) Μία (1) θέσις Τεχνολόγου Γεωπονίας της κατηγορίας 
ΤΕ της αυτής ειδικότητος με βαθμό Δ' έως Α'. 

στ) Επτά (7) θέσεις Ηλεκτροτεχνιτών αντλιοστασίων ή 
Τεχνικών Ηλεκτρολογίας της κατηγορίας ΔΕ της αυτής 
ειδικότητος με βαθμό Δ' έως Α'. 

ζ) Μία (1) θέσις Χειριστού χωματουργικών και ανυψωτι¬ 
κών μηχ/τωντης κατηγορίας ΔΕ της αυτής ειδικότητος με 
βαθμό Δ' έως Α'. 

η) Μία (1) θέσις Μηχανοτεχνίτου ή Πρακτικού Μηχ/κού 
ή Πρακτ. Μηχ/κού-Συντηρητού ή Τεχνικού Μηχανολογίας 
της κατηγορίας ΔΕ της αυτής ειδικότητος με βαθμό Δ' 
έως Α'. 

10. Θέσεις Τομέως Αλιάκμονα 

α) Μία (1) θέσις Προϊσταμένου του Τομέως, της κατη¬ 
γορίας ΠΕ Γ εωπονικού με βαθμό Α'. 

β) Μία (1) θέσις Γεωπόνου της κατηγορίας ΠΕ Γεωπονι¬ 
κού με βαθμό Δ' έως Α'. 

γ) Μία (1) θέσις Τεχνολόγου Γεωπονίαςτης κατηγορίας 
ΤΕ της αυτής ειδικότητος με βαθμό Δ' έως Α'. 

δ) Μία (1) θέσις Γεωργοτεχνίτου της κατηγορίας ΔΕ Γε- 
ωργικού με βαθμό Δ' έως Α'. 

ε) Μία (1) θέσις Διοικητικού της κατηγορίας ΔΕ Διοικη¬ 
τικού με βαθμό Δ' έως Α'. 

στ) Μία (1) θέσις Οδηγού αυτοκινήτου της κατηγορίας 
Οδηγών αυτοκινήτου με βαθμό Δ' έως Α'. 

ζ) Τέσσερις (4) θέσεις Χειριστών χωματουργικών και 
ανυψωτικών μηχ/των της κατηγορίας ΔΕ της αυτής ειδι- 
κότητος με βαθμό Δ' έως Α'.» 

Το «Γραψείοντέως Λίμνης Γιαννιτσών» μεταφέρεται με¬ 
τά την παράγραφο 11 και αριθμείται σε παράγραφο 12. 
«11. Θέσεις Τομέως Γ ιαννιτσών 
α) Μία (1) θέσις Προϊσταμένου του Τομέως, της κατη¬ 
γορίας ΠΕ Γ εωπονικού με βαθμό Α'. 

β) Μία (1) θέσις Γεωργοτεχνίτου της κατηγορίας ΔΕ Γε¬ 
ωργικού με βαθμό Δ' έως Α'. 

γ) Δύο (2) θέσεις Διοικητικών της κατηγορίας ΔΕ Διοι¬ 
κητικού με βαθμό Δ' έως Α'. 

δ) Μία (1) θέσις Χειριστού χωματουργικών και ανυψωτι¬ 
κών μηχ/τωντης κατηγορίας ΔΕ της αυτής ειδικότητος με 
βαθμό Δ' έως Α'. 

12. Γ ραφείον τέως λίμνης Γ ιαννιτσών 
α) Μία (1) θέσις Προϊσταμένου του Γ ραφείου, της κατη¬ 
γορίας ΠΕ Μηχ/γων-Ηλεκτρ/γων ή Μηχ/γων ή 
Ηλεκτρ/γων Μηχανικών και Μηχανικών Υπολογιστών με 
βαθμό Α'. 

β) Μία (1) θέσις Ηλεκτρολόγου της κατηγορίας ΤΕ ειδι- 
κότητος Ηλεκτρολογίας με βαθμό Δ' έως Α'. 

γ) Δύο (2) θέσεις Ηλεκτρονικών της κατηγορίαςΤΕ Ηλε¬ 
κτρονικής με βαθμό Δ' έως Α'. 

δ) Μία (1) θέσις Μηχανολόγου της κατηγορίας ΤΕ ειδι- 
κότητος Μηχανολογίας με βαθμό Δ' έως Α'. 

ε) Τέσσερις (4) θέσεις Ηλεκτροτεχνιτών αντλιοστασίων 
ή τεχνικών ηλεκτρολογίας της κατηγορίας ΔΕ της αυτής 
ειδικότητος με βαθμό Δ' έως Α'. 


στ) Δύο (2) θέσεις Μηχανοτεχνιτών ή Πρακτικών 
Μηχ/κώνή Πρακτικών Μηχανικών-Συντηρητών ή τεχνικών 
μηχανολογίας της κατηγορίας ΔΕ της αυτής ειδικότητος 
με βαθμό Δ' έως Α'.» 

Οι παράγραφοι 12, 13, 14, 15, 16 αναριθμούνται σε 13, 
14, 15,16,17 και παραμένουν ως έχουν. 

Η παράγραφος 17 διαγράφεται. 

Άρθρον 19 

Προσόντα και κωλύματα διορισμού 
Ενότητα Β. 

Τροποποιείται το εδάφ. α' ως εξής: 

«α) Διά την θέσιν του Διευθυντού απαιτείται πτυχίον ΠΕ 
ημεδαπής ή ισοτίμου αλλοδαπής. Προτιμάται Πτυχιού- 
χος Ανωτάτης Γεωπονικής Σχολής, έχων σχετικήν πείραν 
περί των Εγγειοβελτιωτικών Έργων». 

Τροποποιείται το εδάφ. β' ως εξής: 

«β) Διά την θέσιντου Υποδιευθυντού απαιτείται πτυχίον 
ΠΕ ημεδαπής ή ισοτίμου αλλοδαπής». 

Άρθρον 20 

Πλήρωσις οργανικών θέσεων 

Παράγραφος 3: Συμπληρώνεται ως εξής: 

«3. Η πλήρωσις των οργανικών θέσεων ... Ειδικότητος 
Πολιτικού Δομικών Έργων, Μηχανικού Έργων Υποδο¬ 
μής, Μηχ/γίας,... διαγωνισμού». 

Άρθρον 24 

Προαγωγαί, χρόνος υπηρεσίας 

Παράγραφος 2 εδάφ. α: Συμπληρώνεται ως εξής: 

«α) Διά την κατηγορίαν ΠΕ ... και άσκησιν καθηκόντων 
Προϊσταμένου Τμήματος ή αντιστοίχου επιπέδου οργανι¬ 
κής μονάδας για δύο (2) τουλάχιστον τριετίες». 
Παράγραφος 5: Διαγράφονται οι λέξεις: 

«5.... ή αυτοτελούς γραφείου ...». 

Άρθρον 25 

Λύσις σχέσεως τακτικού προσωπικού 

Παράγραφος 1, εδάφ. α: Συμπληρώνεται ως εξής: 

«α) Αυτοδικαίως, άμα τη συμπληρώσει τριακονταπεντα- 
ετούς συνταξίμου υπηρεσίας και του 60ού έτους της ηλι¬ 
κίας ή του προβλεπομένου υπό του ασφαλιστικού Οργανι¬ 
σμού εις τον οποίον υπάγεται το προσωπικόν προς μερι¬ 
κήν, τη αιτήσει του υπαλλήλου ή ολικήν συνταξιοδότησιν. 
Διά τον υπολογισμόν της 35ετούς υπηρεσίας... και επιδό¬ 
ματος χρόνου.» (η δεύτερη πρόταση παραμένει ως έχει) 
Παράγραφος 3, εδάφ. α: Τροποποιείται ως εξής: 

«α) Κατά τα εν α, γ και στ εδαφίω οριζόμενα λαμβάνουν 
εφάπαξ αποζημίωσιν ανερχομένην εις ποσοστόν αντί¬ 
στοιχον του 65% του Ν. 2112/20, ως ούτος εκάστοτε ισχύ¬ 
ει, η οποία εν ουδεμία περιπτώσει δύναται να υπερβή το 
ποσόντου εφ’ άπαξ βοηθήματος του τακτικού υπαλλήλου 
του Υπουργείου Γεωργίας, αντιστοίχου κατηγορίας, κλά¬ 
δου (ειδικότητος), κλιμακίου και ετών εν ασφαλίσει εις 
το Ταμείον Προνοίας.» 

Άρθρον 28 

Καθήκοντα, υποχρεώσεις και ευθύνες προσωπικού 

Παράγραφος 3: Συμπληρώνεται ως εξής: 

«3. Άπαν το προσωπικόν καθίσταται υπεύθυνον διά πά¬ 
σαν ζημίανή φθοράνή απώλειαν προξένουμένην υπαιτιό- 
τητί του, επί των υπ’ αυτού χειριζομένων πάσης φύσεως 
μηχανημάτων ..., υφ’ ας προέκυψεν η ζημία ή φθορά ή 
απώλεια.» 

ΚΕΦΑΛΑΙΟΝ Δ' 

ΑΠΟΔΟΧΑΙ - ΑΠΟΖΗΜΙΩΣΕΙΣ ΠΡΟΣΩΠΙΚΟΥ 

Άρθρον 32 

Αποδοχαί τακτικού προσωπικού 

Παράγραφος 13: Συμπληρώνεται ως εξής: 

«13. Οποιαδήποτε μεταβολή στις αποδοχές των μονί¬ 
μων υπαλλήλων του Υπουργείου Γεωργίας είτε με τη 
μορφή επιδόματος είτε άλλης παροχής ή αποζημιώσε- 
ως, ανεξαρτήτως πηγής χρηματοδοτήσεως, θα έχει 
εφαρμογήν επί του μισθολογίου των τακτικών υπαλλή¬ 
λων του Οργανισμού καταργουμένης κάθε αντίθετης 
διάταξης.» 

Άρθρον 33 

Αποδοχαί επί συμβάσει και ημερομισθίου προσωπικού 

Παράγραφος 2: Τροποποιείται ως εξής: 

«2. Το επί συμβάσει προσωπικόν αμείβεται διά των απο¬ 
δοχών των καθοριζομένων διά των εκάστοτε ισχυουσών 
συλλογικών συμβάσεων εργασίας ή διαιτητικών απο¬ 
φάσεων. Εις ηνπερίπτωσιν δεν υφίσταται συλλογική σύμ- 
βασις ωρισμένης ειδικότητος, δι’ αποφάσεωςτου Δ.Σ., τη 
εισηγήσει του Διευθυντού, καθορίζονται παρεμφερείς 
αποδοχαί του κλάδου.» 

Άρθρον 34 

Ημερήσιοι αποζημιώσεις και οδοιπορικά έξοδα 
τακτικού και επί συμβάσει προσωπικού 

Παράγραφος 8: Διαγράφονται λέξεις και τροποποιείται 
ως εξής: 

«8. Διά την εις το εξωτερικόν μετάβασιν των υπαλλήλων 
προς εκτέλεσιν υπηρεσίας ή δι’ εκπαιδευτικούς σκοπούς, 
απαιτείται απόφασις του Δ.Σ. καθορίζουσα την δαπάνην 
μετακινήσεως και την ημερησίαν αποζημίωσιν των ανωτέ¬ 
ρω.» 


ΚΕΦΑΛΑΙΩΝ ΣΤ 

ΕΚΠΟΙΗΣΕΙΣ - ΠΡΑΓΜΑΤΟΠΟΙΗΣΑ ΔΑΠΑΝΩΝ 
Άρθρον 38 

Εκποιήσεις - Εκμισθώσεις 

Παράγραφος 1, εδάφ. γ: Τροποποιείται ως εξής: 

«γ. Διά προχείρου πλειοδοτικού διαγωνισμού πραγμα¬ 
τοποιούνται εκποιήσεις των οποίων η συνολική αξία ετη- 
σίως κατ’ είδος ανέρχεται από 3.000€ έως 9.000€. Στα 
ποσά αυτά συμπεριλαμβάνεται και ο Φ.Π.Α.» 

Παράγραφος 1, εδάφ. ε, υπεδάφ. αα: Τροποποιείται ως 
εξής: 

«αα) Η ολική αξία αυτών ετησίως κατ’ είδος εκτιμάται 
έως 3.000 € συμπεριλαμβανομένου και του Φ. Π. Α. Εις την 
περίπτωσιν ταύτην η απόφασις εκποιήσεως λαμβάνεται 
υπό του Διευθυντού και τα σχετικά πρακτικά της επιτρο¬ 
πής εγκρίνονται υπ’ αυτού.» 

Άρθρον 39 

Πραγματοποίησις δαπανών 

Παράγραφος 2, εδάφ. β: Τροποποιείται ως εξής: 

«β) Προμήθειες με απ’ ευθείας ανάθεσιν, των οποίων η 
ετήσια δαπάνη κατ’ είδος δεν υπερβαίνει το ποσόν των 
15.000€, διενεργούνται με απόφασιντου Διευθυντού του 
ΓΟΕΒ,... τούτων.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 22 Ιουλίου 2002 
Οι Νομάρχες 

Θεσ/νίκης Βοηθός Νομάρχης Ημαθίας 

ΚΩΝ/ΝΟΣ ΠΑΠΑΔΟΠΟΥΛΟΣ ΑΣΤΕΡΙΟΣ ΔΙΟΥΔΗΣ 

Πέλλας Ανπνομάρχης Κιλκίς 

ΜΙΧΑΗΛ ΚΑΡΑΜΑΝΗΣ ΣΤΕΦΑΝΟΣΚΟΥΦΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ 6Β * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.βΙ.ςτ 
θ-ΙΤΙ3ίΙ: ννθ0ΠΊ35ΪΘΓ @ θ1.ς)Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310) 423 956 

010 4135 228 
(0610) 638 109-110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυιχι για κάθε επιπλέον σελίδα. 

Σε μορφή ΟΟ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 θογο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙθγπθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

θϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α, Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατά 6 συΐΌ ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































